Kõigi Eesti Laul

Kontserdi üks korraldajatest Kristi Roost aga ütles Delfile, et ürituselt käis kokku läbi 8000-10 000 inimest. Ta sõnas, et korraldusmeeskond vaatab homme üle ka droonikaadreid ja arvutatakse täpsem number. Ta sõnas, et olid pikad järjekorrad ja väravaid pidi juurde tegema, huvi oli suur. Ta kiitis ka, et üritus kulges positiivses õhkkonnas ja kohapeal provokatsioone polnud.

EKRE toetajaskond jagab Facebookis postitust, et väidetavalt oli kohal maksimaalselt kõigest 2000 inimest. https://www.facebook.com/jaak.madison/posts/10213688340062366&width=500

https://twitter.com/IlvesToomas/status/1117443047963283457

https://kroonika.delfi.ee/news/videod/video-ivo-linna-tuleks-unustada-viha-solvumised-ja-solvangud-need-ei-vii-kuskile?id=85907797

Kontsert on sellega läbi.

Kaia Kallas: „Peamine oht vabadusele on see, et kui ees räusatakse ja kasutatakse ähvardusi, hakkavad inimesed kartma. Kui see juhtub, siis hakkab rahvast tsenseerima ja see toobki selle, et anname vabaduse ära. Kui Venemaal hetkel küsida, et kas sõnavabadus on oluline, siis sellest pigem ei hoolita. See pole nende jaoks enam teema. Me ei tohiks seda aga ära anda. See, et meil on rahulolematus ja sellega ei ole tegeletud on kindlasti asi, millele peab meie erakond endale siiski otsa vaatama.“

Lauluväljakul kõlab Eesti hümn. Juhatab Ivo Linna. Laval on ka kõik teised artistid.

Lavalt kutsutakse üles olema üle arvamustest, mis kutsuvad ühiskonda lõhestama ja tõmbama inimgruppide vahele jooni. Edukad oleme vabas ja erinevusi väärtustavas Eestis. Seisame Eesti eest, mis on kõikide meie inimeste kodu.

Rahvas elab Linnadele kaasa plaksutades.

Kohapeal viibiva piltniku sõnutsi hakkab rahvas tasapisi lahkuma. Oma osa on kindlasti ka ilmal - õues on üpris jahe.

Laval on armastatud Ivo Linna koos poja Robertiga.

Koolidirektor Hannes Tamjärv ütleb kohaletulnutele, et see on meie päris Eesti. Üks Eesti on mitmekesine, me oleme kõik sunnitud viimasel ajal kuulama ootamatuid ja pisut ehmatavaid avaldusi. Kes nad olid, kõigepealt ajakirjanikud, siis kohtupidajad ja tagatipuks arstid. Ma kuulasin seda kui üht tavalist poliitilist tsirkust, mida etendatakse väga tõsise näoga, aga ei rakendata tegudes. Tamjärvi sõnul muutis ta oma meelt ja hakkas asja tõsisemalt võtma, kui kuulis, et siinsed välismaalastest õpilased on mures ja mõtlevad Eestist lahkumise peale. Mida on mõtet teha? küsis ta. Muidugi võiks mõelda barrikaadidele, aga ma julgeks öelda, et seda oskab igaüks. Olgem nutikamad. Meie ühisolemise kõige suuremad väärtused on vabadus ja au. On imelikud ajad, vabadust rünnatakse ja au olla justkui sootuks kadunud. Aga ei vabadust ega au ei saa meile nii kui nii mitte keegi anda, need on meie iseseisvad otsused ja valikud. Aga kui ei saa anda, see tähendab, et ei saa ka võtta.

Rahvas laulab Tanel Padari laulu "Võta aega" kõva häälega kaasa.

Mirtel Pohla: "See üritus toob inimesi neutraalsel pinnal kokku rääkima ühistest väärtustest ja paneb neist taaskord mõtlema. Igapäev me seda alati ei tee, aga ma usun, et mida tihedamini meid selleks kokku kutsutakse, siis seda olulisem see on."

Peeter Ernits väidab, et teda sõimatakse natsiks. https://www.facebook.com/peeter.ernits.9/posts/10157148394344921&width=500

Üritusel juhitakse tähelepanu ka kliimamuutustele.

https://kroonika.delfi.ee/news/videod/video-ewert-sundja-mind-vasitab-kui-inimesed-utlevad-enne-kui-nad-motlevad?id=85907747

Üritus on kulgenud rahulikult ja politsei abistab ja juhendab kohaletulnuid.

Huvitav. Üks kohaletulnu on selga tõmmanud Krimmi kursantide tõttu Eesti territoriaalvetesse sisenemise keelu saanud Vene õppepurjekas Sedovi märgiga särgi.

Ja nüüd esineb Tanel Padar.

Igaühe panus on oluline, tänatakse kohaletulnuid ja kutsutakse üles ka endale plaksutama.

Kontserdil koguvad vabatahtlikud raha ka vähiravifondi jaoks.

https://twitter.com/NatalyPant/status/1117431666199465995

Lenna ütles, et tal on tõsiselt hea meel, et inimesi on kohale tulnud nii palju.

Laval on Lenna!

Urmas Paet: „Mure on selles kui vaadelda tekkivat valitsust, siis on ühe erakonna programmis seisukohti, mis on taganemine õigusriigi olulistest põhimõtetest. Kui vaadata seda, mida osad poliitikud suust välja ajavad, siis on selle sees palju solvanguid ja kurjust, mida ühes nüüdisaegses ühiskonna olema ei peaks. Mis puutub eelnevasse valitsusse, siis eks ikka on tehtud vigu ja on olnud ka ootused tihti suuremad, kui on suudetud ära teha. See kõik ei ole ikkagi õigustus, et muuta poliitika selliseks nagu oleme seda mõnda aega nägema pidanud.“

Andres Kõpper ütles, et tal on siiralt hea meel, et inimesi on tulnud kohale nii palju. Ta avaldas rõõmu ka Kõigi Eesti liikumise üle, öeldes, et see on ta üle külvanud heade emotsioonidega.

Rääkides ajakirjandusvabadusest: Helmed tahavad jõuliselt sekkuda ERRi tegemistesse. Sellest oli juttu nende tänases raadiosaates. https://www.delfi.ee/news/paevauudised/eesti/helmed-err-on-kallutatud-riik-peab-sekkuma-ja-organisatsiooni-liigestest-lahti-raputama?id=85907435

Esineb NÖEP.

https://kroonika.delfi.ee/news/videod/video-indrek-kasela-kohvi-voib-tana-tasuta-olla-vabadus-ei-ole?id=85907451

https://kroonika.delfi.ee/news/videod/video-svjata-vatra-laulja-ruslan-trochynskyi-usun-et-suudame-sutitada-ja-uhendada-sudamed?id=85907601

Toidjärjekorras on veninud suurkontserdile kohaseks juba. Rahvast voorib aina juurde, ent on neidki, kes juba lahkuvad, sest õuekraadid jahendavad palju sooje südameid kahjuks liiast.

https://twitter.com/nikki_adt/status/1117426902547992577

https://twitter.com/liisulass/status/1117423520072572929

Jätkab Idealnõje Ljudi.

YASMIN esitab loo Smile.

Räppar Pavel: "Tänane üritus on miski, mis meid kõiki ühendab."

Esineb Propazha Narvast.

https://twitter.com/AllanRoosileht/status/1117423275393466369

Korraldajate sõnutsi on kohal umbes 5000 inimest.

Laval on Maian. Ta avaldas lootust, et kõik, kes on täna Lauluvälhakule kogunenud, usuvad demokraatiasse ja seisavad nende väärtuste eest ka edaspidi. Hoiame Eesti sellisena, nagu ta on, ütles ta.

https://twitter.com/AirisMeier/status/1117421119823237126

Füüsik Mart Noorma märgib, et Eesti on väike ja see tähendab, et meil tuleb kokku hoida. Me kõik tahame, et Eesti inimestel läheks hästi. Aga see ei ole võimalik, kui Euroopa Liidul meie kõrval läheb halvasti. Ta räägib kliimamuutustest ja ütleb, et me ei pea suunduma seesuguse katastroofi suunas, kui usume, et ka meie maailmas loeme ja suudame nende probleemidega tegeleda. Eesti saab olla suur ainult läbi koostöö.

https://kroonika.delfi.ee/news/videod/video-indrek-saar-uks-purgiv-erakond-on-noudnud-et-sekkuksin-laulupeo-repertuaari-ja-rahvusringhaalingu-toimetusvabadusse?id=85907409

https://twitter.com/sandergansen/status/1117403755501314049

Laval on Synne Valtri Band oma esimese singliga.

Tehakse ühispilt kõikide kohaletulnutega. Inimestel palutakse käed üles tõsta ja teha südamekujutis, mis on Kõigi Eesti tunnusmärk.

Sundja märkis, et seesuguse festivali korraldamine nii lühikese ajaga on enneolematu. Ta kutsus rahvast hoogsalt kaasa elama.

https://twitter.com/BudaMall/status/1117413775320207360

Esineb Ewert and The Two Dragons lauluga "(In the End) There’s Only Love".

Nigeeriast pärit Usoamaka ja eestlane Maria. Usomaka: tunnen end Eestis kindlasti ohutult. Maria: Eesti demokraatia toimib, kuid on probleem, kui võimule saavad inimesed, kelle jaoks on probleemiks 27-aastane lastetu naine.

https://twitter.com/jaanika_valk/status/1117414553183297536

https://twitter.com/Urmaspaet/status/1117410892239519744

Esineb bänd Narvast Tam i tut.

Inimesi tänatakse kohaletulemise eest ja Kõigi Eesti väärtuste eest seismast.

Rahvast tuleb endiselt Lauluväljakule aina juurde. Kohapeal juba mitu tuhat inimest.

Ukraina päritolu Svjata Vatra laulab eesti keeles laulu "Lenda lind".

Nüüd on laval Svjata Vatra. Ta ütles, et teda tõi Eestisse armastus. Armastus ühendab.

Laval on Laura.

Ajakirjanik Dmitri Fefilov kutsus üles mitte mängima rahvusliku kuuluvuse mängu ja võrdlema eestlasi ja venelasi omavahel, pidades üht teisest paremaks. Mäng kasvab üle vastasseisuks ja sel võivad olla kurvad tagajärjed. Ta avaldas lootust, et me suudame sellest Eestis üle olla.

Üks eesti venelane: "ma tahan et inimesed elaksid hästi. Kõigi Eesti laul viib meid kõiki kokku. Mu välismaalasest tuttavad tunnevad end eraldi ja on kurvad. See ei peaks nii olema."

Vahet ei ole, kes sa oled, kuni sa oled hea inimene, see on kõige tähtsam, see loeb, ütles Armeenia päritolu Stefan.

Inimesi kutsutakse üles Kõigi Eestile annetama.

Esineb Stefan.

Esineb PX Band.

Üritus on kakskeelne, räägitakse korda mööda nii eesti kui vene keeles.

Ürituse vedajad loevad ette Kõigi Eesti eesmärgid: Kõigi Eesti seisab vabaduste eest. Mõttevabaduse, sõnavabaduse, arvamusvabaduse, ajakirjandusvabaduse, eneseteostusvabaduse, kunstilise vabaduse eest, arstide ning õpetajate vabaduse eest oma tööd teha. Vabaduse eest ise oma keha ja vaimu üle otsustada. Vabaduse eest ennast Eestis kodus tunda. Vabaduse eest oma õiguste eest seista. Vabaduse eest olla iseseisev ja erinev.

Räägib Mari-Liis, õpetaja. Ta avaldab lootust, et inimestes on rohkem ühist kui erinevat. Tema sõnul on meie ühiskonna probleem, et me räägime ükteisest, mitte üksteisega. Teda teeb kurvaks, et oleme valmis dialoogi astuma ainult nendega, kes on meie sarnast meelt. Mari-Liisi sõnul ei tohiks me rääkida inimestest kui nemad ja meie, sest see meie-grupp võib olla liiga väike ja sinna sisse ei mahu kõik meie ühiskonnas elavad inimesed. Lõpetuseks palus ta ükteist vastu võtta avatud südametega, isegi, et see on keeruline. Tema sõnul teeb see meid tugevaks.

Publiku hulgas torkab silma, et paljudel inimestel on kaasas Eesti lipud.

Madisoni irooniline torge osalejate aadressil. https://www.facebook.com/jaak.madison/posts/10213687263355449&width=500

Rahvast on aina juurde tulnud. Korraldajad ise arvavad, et kohal on mitu tuhat inimest.

Kõlab Toompea Blues.

Mängib ansambel Revals.

Pikk, pikk järjekord, et üritusele pääseda.

Kohapeal viibiv Delfi reporter hindas, et praeguseks on kohal umbes tuhatkond inimest.

https://www.facebook.com/indrek.kasela/posts/10219366063929105&width=500

Otseülekanne algas.

Kella 14.30 paiku oli rahvast veel napilt, aga tasapisi tuleb inimesi juurde.

Ühe lugeja hinnangul on hetkel lava lähedal kohal sadakond inimest, ent lauluväljak on teatavasti suur ja kontserdi alguseni veel aega. Kohapeal arvatakse, et ehk tuleb üritusele circa tuhat inimest.

Ürituse sümbol ehk valge süda.

Ja samal ajal lauluväljakul - veel viimased ettevalmistused.

https://www.instagram.com/p/BwO42OghmIt/

https://kroonika.delfi.ee/news/inimesed/ivo-linna-koigi-eesti-laulust-mul-ei-tekkinud-kahtluse-varjunditki-kas-minna-voi-mitte-headus-voidab-alati-kurja?id=85906271

Intervjuus tunnistab Ratas, et ta ise tänasele kontserdile ei lähe. Küll aga julgustab teisi inimesi osalema. https://www.delfi.ee/news/paevauudised/eesti/intervjuu-juri-ratas-nendelt-valimistelt-voiks-koik-votta-kaasa-uhe-oppetunni-ja-punaste-joontega-mitte-vehkida?id=85905047

Kõigi Eesti Laul kontserdi praktiline info:1. Kontsert toimub laulukaare taga Pirita tee äärse alal. Sissepääs kontserdialale Mere ja Oru väravatest. Väravad avatakse publikule kell 14.00.2. Parkida saab Pirita teel ja kõikides linna avalikes parkimiskohtades või parklates, mis jäävad lauluväljaku piirkonda. Autoga liigeldes palutakse arvestada, et parajasti käivad Reidi tee ehitustööd, mis liiklemist veidi raskendab.3. Eraldi jalgratta parklat ette nähtud ei ole, kuid jalgrattaid võib jätta kontserdiala piirava aia külge kontserdialast väljapoole. Jalgratastega kontserdialale ei pääse.4. Liikumispuudega inimestele on kontserdialal ette nähtud eraldi tribüün. Kontserdil on ka viipekeele info.5. Kontserdialal on olemas toitlustus.6. Tegemist on alkoholivaba üritusega: alal alkoholi ei müüda ning alkohoolsete jookidega kontserdile ei pääse. Silmnähtavalt joobes isikuid territooriumile ei lubata. 7. Palutakse jätta koju provotseerivate sõnumitega plakatid ja lipud. Erakondlik poliitiline propaganda on üritusel keelatud. Korraldajate sõnutsi on Kõigi Eesti Laul apoliitiline, rahumeelne üritus.8. Väga oodatud on Eesti lipud. Suurema lipu vars ei tohi olla metallist ega puidust vaid soovitavalt painduvast materjalist. Väiksemad lipuvardad võivad olla metallist või puidust, kuid lühemad kui käevars. 9. Drooni lennutamine lauluväljaku kohal vastava loa olemasoluta ei ole lubatud.10. Kontserdi külastajate, korraldusmeeskonna ja artistide turvalisuse huvides on turvameeskonnal õigus kontrollida kontserdikülastajatel kaasas olevaid kotte ja muid esemeid.

https://www.facebook.com/margus.tsahkna.3/posts/2389199121312318&width=500

President üritusel ei osale. Delfile teadaolevalt ei lähe sinna kohale ka peaminister Jüri Ratas. https://www.delfi.ee/news/paevauudised/eesti/kaljulaid-ei-lahe-koigi-eesti-korraldatavale-kontserdile?id=85897537

Vabaduste piiramisest rääkis saates "Hommik Anuga" ka Rasmus Kaljujärv. https://kroonika.delfi.ee/news/inimesed/rasmus-kaljujarv-sustib-noortesse-poliit-protesti-mingid-hallid-keskealised-mehed-tahavad-hakata-teie-elu-ule-otsustama-ja-teie-vabadusi-piirama?id=85905769

https://www.delfi.ee/news/paevauudised/eesti/korraldaja-tanasel-koigi-eesti-laulul-poliitilistele-sonavottudele-kohta-ei-ole?id=85905095

Ürituse eelarve on 92 000 eurot, millest valdav osa kulub tehnikale, lavaehitusele ja teistele korralduslikele kuludele. Kõigi Eesti liikumise üks algatajatest Kristi Roost ütles Delfile, et annetustelefonid Kõigi Eesti Liikumisele on olnud avatud nädala ning üle 3/4 eelarvest on koos. "Kindlasti saame annetustega kogu eelarve kaetud," sõnas ta.

Tänane hommik lauluväljakul. Lava on püsti, kontserdini on jäänud veel loetud tunnid.

Taustaks. Korraldajad kutsuvad üles võtma kaasa riigilippe. "See on kõigi inimeste pidu, kes sini-must-valget südames kannavad. Küll aga palume turvakaalutlustel maha jätta puidust ja metallist lipuvardad," märgivad nad. Üritusel saab osta ka sööke ja jooke. Kõigi Eesti Laul on alkoholivaba.

https://kroonika.delfi.ee/news/muusika/selgusid-koigi-eesti-laulu-viimased-esinejad?id=85884263

https://www.delfi.ee/news/paevauudised/eesti/tv3-video-poola-naisoiguslane-koigi-eesti-laulust-parem-on-reageerida-enne-kui-midagi-toeliselt-halba-juhtub?id=85903119

https://www.delfi.ee/news/paevauudised/eesti/delfi-fotod-vaata-kuidas-kerkib-lava-homseks-koigi-eesti-lauluks?id=85901587